بیرینجی آسیا اؤلکه‌لری یازارلاری اوتورومو، قازاقیستانین باشکندی نور سلطان‌دا باشلادی.
فورومون آچیلیش مراسیمی و آنا اوتورومو قازاقیستان پرزیدنتی قاسیم جؤمرت توکایئوین یانی سیرا تورکییه‌نین ده آرالارین‌دا اولدوغو ۳۸ اؤلکه‌دن ۳۰۰ه یاخین تانینان یازار و ادبیاتچی قاتیلدی.
توکایئو، چیخیشین‌دا فورومون یارادیجی توپلوم اوچون اؤنملی بیر دیالوگ مکانینا چئوریلمه‌سی و بو جور ساحه‌لرده انسانلیغی قایغیلاندیران جدی پروبلئملرین مذاکیره ائدیلمه‌سی لازیم اولدوغونو بیلدیردی.
ادبیات دونیاسی اوچون ایمکانلار یاراتماغین اساس هدفلری اولدوغونو وورغولایان توکایئو،
"بو هدفلر اوچون ادبیات اؤدولونو یاراتمالیییق و بو اؤدول ایستاتوسونو دونیادا تانینان اؤدوللر سویه‌سینه چیخارماق اوچون الیمیزدن گله‌نی ائتمه‌لیییک" دئدی.
توکایئو، آسیالی یازارلارین الکترونیک کیتابخاناسینی یاراتماق واختینین گلدیگینه ایشاره ائتدی.
فوروما قاتیلان آوراسیا یازارلار بیرلیگی باشقانی یعقوب عؤمراوغلو، آنادولو آژانسینا وئردیگی آچیقلامادا، پرزیدنت توکایئوین اورتایا قویدوغو تکلیفلرین آسیا ادبیاتینین گله‌جک ایللرده اؤز یولونو آچاراق دونیادا آسیا مارکی ایله بیر تانیتیما حاضیرلاندیغینا ایشاره ائتدیگینی سؤیله‌دی.
آسیا اؤلکه‌لری یازارلاری آراسین‌دا امکداش‌لیغی گلیشدیرمه‌‌یی هدفله‌یه‌ن فورومون ایلک گونون‌ده آسیا اؤلکه‌لری ادبیاتلاری و قلوبال پروبلئملر مذاکیره اولونور.
۶ سپتامبرا قدر داوام ائد‌جک فوروم چرچیوه‌سین‌ده، خاریجی اؤلکه‌لرین یازارلار بیرلیکلری آراسین‌دا امکداش‌لیق آنلاشمالارینین ایمضالانماسی گؤزلنیلیر.
